ดาวโจนส์ปิดร่วง/น้ำมันพุ่งขึ้น/ทองบวกต่อเนื่อง
หุ้นดาวโจนส์ปิดลบ 234.33 จุด ด้านราคาน้ำมันพุ่งขึ้น 1.42 ดอลลาร์ ขณะที่ทองคำ บวก 9.20 ดอลลาร์
20 มี.ค. 2564

ดัชนีเฉลี่ยอุตสาหกรรมดาวโจนส์ปิดที่ 32,627.97 จุด ลดลง 234.33 จุด หรือ -0.71% และดัชนี เอสแอนด์พี 500 ปิดที่ 3,913.10 จุด ลดลง 2.36 จุด หรือ -0.06% ส่วนดัชนี แนสแดค ปิดที่ 13,215.24 จุด เพิ่มขึ้น 99.07 จุด หรือ +0.76%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 19 มี.ค. และลดลงในรอบสัปดาห์นี้ โดยหุ้นกลุ่มธนาคารถูกกดดันหลังจากธนาคารกลางสหรัฐ (เฟด) เปิดเผยว่า จะไม่ต่ออายุโครงการผ่อนคลายด้านเงินทุนสำหรับธนาคารพาณิชย์
สัญญาน้ำมันดิบเวสต์เทกซัส อินเตอร์มีเดียต หรือ ไลต์สวีตครูด งวดส่งมอบเดือนเมษายยน เพิ่มขึ้น 1.42 ดอลลาร์ ปิดที่ 61.42 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม เพิ่มขึ้น 1.25 ดอลลาร์ ปิดที่ 64.53 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนเมษายน เพิ่มขึ้น 9.20 ดอลลาร์ ปิดที่ 1,741.70 ดอลลาร์ต่อออนซ์